ગુજરાત વિધાનસભાની ચૂંટણી આ વખતે ઘણા કારણોસર ખાસ બની રહી છે આ ચૂંટણીમાં મતદારોને જાગૃત કરવા ટેકનોલોજી તેમજ નવી નવી પદ્ધતિનો ઉપયોગ કરી રહ્યાછે. પેરાગ્લાઇડિંગથી ચૂંટણી સાહિત્ય વિતરણનો પ્રયોગ દાહોદમાં જોવા મળ્યો હતો. દાહોદ જિલ્લા સેવા સદન ખાતે ચૂંટણી તંત્ર દ્વારા પેરાગ્લાઈડર મારફત સાહિત્ય વિતરણનું હવાઇ નિદર્શન કરાયુ હતું. દાહોદ કલેક્ટર તેમજ ચૂંટણી અધિકારીએ પેરાગ્લાઇંડિંગ દ્વારા ચૂંટણીમાં પ્રથમ વખત ઉપયોગમાં લેવામાં આવનાર VVPAT નું મહત્ત્વ સમજાવતા સાહિત્ય ઉપરાંત મતદાર જાગૃતિ માટેની માહિતી અને ચૂંટણી ખર્ચ દેખરેખ માટેના ટોલ ફ્રી નંબર-૧૮૦૦૨૩૩૦૦૫૩ની વિગત દર્શાવતા પેમ્ફલેટનું વિતરણ કર્યું હતું. જિલ્લા કલેક્ટર જે.રણજીંથ કુમાર જણાવ્યું હતું કે આ પેમ્ફલેટ દ્વારા દાહોદ તેમજ આસપાસના ગ્રામ્ય વિસ્તારના લોકો ચૂંટણી અને મતદાન અંગેની તમામ માહિતી પ્રાપ્ત કરી શકશે.